Innen AUF har hun hatt flere verv, og har sittet i AUFs sentralstyre. Hun var internasjonal leder i to av årene, og Afrika-ansvarlig i sentralstyret to av årene. Ved siden av politikken har hun tidligere jobbet for International Union of Socialist Youth i Wien, og for Redd Barna i Uganda. Hun har også vært kommunikasjonsrådgiver i JKL. For perioden 2009–2011 var hun medlem av Internasjonalt utvalg i Arbeiderpartiet.